Flannan Isles

Flannan Isles (skotsk-gælisk Na h-Eileanan Flannach) er ei lita øygruppe i Ytre Hebridane i Skottland, om lag 32 km vest for Isle of Lewis. Dei kan ha fått namnet sitt frå St. Flannan, ein irsk abbed og forkynnar på 600-talet. Haswell-Smith, Hamish (2004). The Scottish Islands. Edinburgh: Canongate. s. 329–31. ISBN 1-84195-454-3.. Dei vert òg kalla Seven Hunter Islands. Øyane har stått folketomme sidan fyret her vart avfolka i 1971. Nicholson (1995) s. 168–79. 

mini|venstre|Kart over øyane med profil, frå 1898
Øyane er fordelte i tre grupper av mindre øyar. Lengst vest ligg Eilean a' Ghobha, Roairearn og Bròna Cleit. I aust ligg Eilean Mòr, Eilean Tighe, Hamasgeir, Làmh an Sgeire Mòire, Làmh a' Sgeire Bheag, Dearc na Sgeir og Gealtaire Beag. Sør for Eilean Mòr-gruppa ligg Soraigh, Sgeir Toman og Sgeir Righinn. Alle desse holmane er omgjeve av mindre namnlause klippeskjer.

Flannan Isles og fyret på Eilean Mòr er kjente som åstaden for ei mystisk forsvinning i 1900. Dampskipet Archtor passerte øyane 15. desember, og oppdaga at fyret ikkje var tent. Dette vart rapportert, og då ein båt med avløysingsmannskap kom fram 26. desember fann dei fyret tomt. Det var ikkje spor av dei tre fyrvaktarane som hadde vore på øya, og det var teikn til at fyrbygningen hadde vorte forlaten i all hast.«Transcripts from documents related to the Flannan Isles mystery».  Museum of Scottish Lighthouses. Vitja 26. februar 2010. Dette gav opphav til fleire spekulasjonar og teoriar, av dei meir fantasifulle at fyrvaktarane hadde vorte tekne av eit sjøuhyre eller bortført av utanlandske spionar. Den offisielle granskinga konkluderte med at dei hadde vorte skylt på havet av ei stor bølgje.

 Bakgrunnsstoff 
 Northern Lighthouse Board om Flannan Isles fyr 
 Northern Lighthouse Board om forsvinninga til fyrvaktarane

 Kjelder 
 Denne artikkelen bygger på «Flannan Isles» frå , og «Flannan Isles» frå  den 26. februar 2010. 
 oppgav desse kjeldene:

Kategori:Øyar i Ytre Hebridane
Kategori:Site of Special Scientific Interest i Skottland
Kategori:Fyr i Skottland
Kategori:Mysterium